Elektrėnai

**Elektrėnai** – miestas Lietuvos vidurio rytuose, 47 km į vakarus nuo Vilniaus, prie automagistralės . Elektrėnų savivaldybės ir seniūnijos centras.

Yra socialinės globos namai, vaikų globos namai, kultūros ir sporto centrai, 1976 m. atidaryti Elektrėnų ledo rūmai, 1989 m. atidarytas 50 m ilgio baseinas. 1973 m. atidarytas atrakcionų parkas „Vaikų pasaulis“. 2012 m. uždarytas, 2019 m. išardytas (palikti keli atrakcionai).

## Etimologija

Elektrėnai – pramoninis vietovardis. 1960 m. balandžio 19 d. gyvenvietė pavadinta elektros vardu su lietuviška priesaga *-ėnai*. Miestas kūrėsi aplink šiluminę jėgainę, tada didžiausią elektrinę Lietuvoje.

## Geografija

Elektrėnai įsikūrę specialiai elektrinei aušinti suformuotų Elektrėnų marių šiaurinėje pakrantėje, prie magistralės . Mieste yra 3 seniūnaitijos:
* Centro seniūnaitija: Elektrėnų miesto Šviesos g. 22 ir 26 namai, Trakų g., Draugystės g. poriniai (nuo 20) ir neporiniai (nuo 9) namai;
* Naujamiesčio seniūnaitija: Elektrėnų miesto Šarkinės g., Atgimimo a., Alinkos g., Aukštamiškio g., Ąžuolyno g., Budinės g., Dubijos g., Dvaro g., Ginėjos g., Grigaičių g., Pušų g., Raistinės g., Sabališkių g., Samanykščio g., Šaltinio g.;
* Senamiesčio seniūnaitija: Elektrėnų miesto Šviesos g. (išskyrus 22 ir 26 namus), Sodų g., Taikos g., Draugystės g. 1–8 ir poriniai nuo 10 iki 18 namai, Rungos g., Elektrinės g., Obenių g., Žvejų g., Pušų g., Marių g.

## Istorija

1960 m. laukuose pradėjus statyti šiluminę jėgainę įkurti Elektrėnai, statyti kaip šiluminės elektrinės darbuotojų gyvenvietė. Jėgainei reikiant vandens, netoliese užtvenkta Strėva ir užlieti čia buvę Perkūnkiemio, Raistinės, iš dalies – Kakliniškių ir Šarkinės kaimai. 1960 m. birželio 29 d. pakloti pirmojo namo pamatai. Gyvenvietė pastatyta bendrojo plano, joje vyrauja blokiniai namai, autoriai – architektai Kazimieras Bučas ir Birutė Kasperavičienė.

1961 m. liepos 18 d. iškilmingai padėtas kertinis Lietuvos elektrinės akmuo. 1962 m. balandžio 19 d. Elektrėnai tapo miesto tipo gyvenviete. 1962 m. paleistas pirmasis 150 MW energetinis blokas, 1972 m. paleistas aštuntasis (300 MW).

1968 m. Elektrėnuose įvyko pirmasis Lietuvoje (ir antrasis Baltijos šalyse) džiazo festivalis „Jaunystė 68”. 1977 m. įkurtas Elektrėnų literatūros ir meno muziejus.

Elektrėnų miesto Sabališkių kapinėse saugoma Sabališkių koplyčia (XIX a. vid.), kurioje palaidoti gretimo Abromiškių dvaro savininkai. 1995 m., pažymint penkerių metų atkurtos Lietuvos Nepriklausomybės sukaktį, pastatyta Elektrėnų Švč. Mergelės Marijos koplyčia. 1996 m. pastatyta Elektrėnų Švč. Mergelės Marijos Kankinių Karalienės bažnyčia. 

1999 m. patvirtintas Elektrėnų herbas. Miesto himnu laikoma daina „Elektrėnų žiburiai“, muzika Eduardo Balsio, žodžiai Stasio Žlibino.

|}

## Švietimo ir ugdymo įstaigos
* „Versmės“ gimnazija
* „Ažuolyno“ progimnazija
* Elektrėnų pradinė mokykla
* Mokykla-darželis „Žiogelis“
* Lopšeliai-darželiai „Pasaka“, „Drugelis“
* Elektrėnų meno mokykla
* Elektrėnų profesinio mokymo centras
* Elektrėnų savivaldybės viešoji biblioteka
* Elektrėnų savivaldybės sporto centras
* Dariaus Kasparaičio ledo ritulio mokykla (įkurta 2016 m.)

## Gyventojai

### Tautinė sudėtis

### Žymūs žmonės
* Rūta Ibelhauptienė (g. 1963 m.), pianistė, pedagogė
* Rimvydas Stankevičius (g. 1973 m.), poetas, eseistas, žurnalistas
* Mindaugas Kieras (1980–2025), buvęs ledo ritulininkas, treneris
* Donatas Vėželis (g. 1981 m.), sportinių šokių šokėjas

#### Ledo ritulininkai

* Arūnas Aleinikovas (g. 1978 m.)
* Nerijus Ališauskas (g. 1991 m.)
* Egidijus Bauba (g. 1977 m.)
* Aivaras Bendžius (g. 1993 m.)
* Arnoldas Bosas (g. 1990 m.)
* Nerijus Dauksevičius (g. 1982 m.)
* Aimas Fiščevas (g. 1994 m.)
* Darius Kasparaitis (g. 1972 m.), olimpinis čempionas, NHL žaidėjas
* Mindaugas Kieras (g. 1980 m.)
* Dovydas Kulevičius (g. 1982 m.)
* Šarūnas Kuliešius (g. 1977 m.)
* Artūras Kuzmičius (g. 1990 m.)
* Darius Lelėnas (g. 1982 m.)
* Petras Nausėda (g. 1985 m.), politikas
* Aleksejus Nikiforovas (g. 1957 m.), treneris
* Darius Pliskauskas (g. 1980 m.)
* Pijus Rulevičius (g. 1992 m.)
* Karolis Šlikas (g. 1983 m.)
* Dalius Vaiciukevičius (g. 1981 m.)
* Povilas Verenis (g. 1990 m.)
* Justinas Vėželis (g. 1988 m.)
* Tomas Vyšniauskas (g. 1978 m.)
* Andrejus Židkovas (g. 1991 m.)
* Dainius Zubrus (g. 1978 m.), NHL žaidėjas


## Sportas
* Elektrėnų „Energija“ (ledo ritulys)
* FK Elektrėnų „Versmė“ (futbolas)
* SK „Centauras“ (krepšinis)
* Elektrėnų HC „Amber” (ledo ritulys)

Nuo 2015 m. Elektrėnų savivaldybės teritorijoje kasmet vyksta Lietuvos automobilių ralio čempionato „Elektrėnų ralio“ etapai asfalto ir žvyro dangomis.

Elektrėnuose nuo 1972 m. organizuojamas tradicinis bėgimas „Aplink Elektrėnų marias“

## [[Miestų partnerystė]]
*  Žovkva, Ukraina
*  Mazovijos Novy Dvuras, Lenkija
*  Slubicės, Lenkija
*  Forli, Italija
*  Mardu, Estija
*  Biukligo kraštas, Austrija
*  Šiovdė, Švedija
*  Ševčenkos Korsunis, Ukraina

## Galerija

KitesurfingElektrenai2cropped.jpg|Jėgos aitvarų sportas Elektrėnų mariose
Elektrėnai2018.jpg|Proginis ženklas Elektrėnų žiede 2018 m.
Elektrėnai, Versmės gimnazija.JPG|Elektrėnų „Versmės" gimnazija
Elektrenai.jpg|Elektrėnų bažnyčia
Elektrėnų tiltas.jpg|Elektrėnų pontoninė prieplauka naktį
Elektrėnai Swimming Pool 3.jpg|50 metrų sportinis plaukimo baseinas
Elektrėnų baseinas.jpg|Elektrėnų baseinas
Elektrėnų diskgolfas.jpg|2018 m. gruodį Elektrėnuose įrengtas diskgolfo parkas
Elektrėnai, pakrantės tiltas.jpg|Pontoninė prieplauka mariose 
Elektrėnai, kabantis tiltas.jpg|Elektrėnų kabamasis tiltas


## Šaltiniai

## Nuorodos
*